Ten spyte van desperate pleidooie word KZN-man 'met ure om te leef' steeds vermis
JY LEES NOU Ten spyte van desperate pleidooie word KZN-man 'met ure om te leef' steeds vermis
Ten spyte van desperate pleidooie van sy familie vir hulp om ’n 66-jarige pa, wat die afgelope twee dekades aan Parkinson se siekte ly, op te spoor, is Roger Solik van Nottingham-weg in Kwazulu-Natal steeds vermis.
Ten spyte van desperate pleidooie van sy familie vir hulp om ’n 66-jarige pa, wat die afgelope twee dekades aan Parkinson se siekte ly, op te spoor, word Roger Solik van Nottingham Road in Kwazulu-Natal steeds vermis.
Die Solik-familie het oor die naweek in sosiale media na Suid-Afrikaners uitgereik met ’n aangrypende verklaring: Hul ma, Christine Solik (57), is vermoor en hul pa is vermis. En hy’t net ’n paar uur om te leef sonder sy medikasie.
Maar meer as 48 uur ná die moord op sy vrou is Roger nog steeds vermis, het ’n polisiewoordvoerder, lt. kol. Thulani Zwane, aan Huisgenoot gesê.
Die polisie wou nie bevestig of die liggaam wat by in ’n rivier in Nzinga in Impendle gevind is dié van Christine is nie. “Die polisie soek na die verdagtes en ons kan nie bevestig of die liggaam dié van ’n vrou is wat ontvoer is voor dit geïdentifiseer is nie,” het Thulani gesê.
Hy het bygevoeg die vrou se bene en hande is met draad vasgebind; sy het ’n kopbesering opgedoen en haar mond is met ’n kussing toegemaak.
Die Solik-familie het gesê die polisie se leierskap en bystand het hulle hoop gegee en vra dat enigeen met inligting oor waar hul pa hom bevind, die polisie kontak by 10111 of 083 777 0898.